Tysværtunet kulturhus

Tysværtunet kulturhus er  kulturhus for Tysvær kommune. Det inneholder mange funksjoner, og det ligger nær kommunesenteret i Aksdal, nær Europavei 134. 

Kulturhuset åpnet 12.02 1993, og 1. byggetrinn inneholdt storsal med kino og scene, bibliotek, kunstgalleri og lokaler for kulturskolen og lag/foreninger. Det ble også etablert Tysværtunet bosenter og eldreboliger i samme bygg i 1993, med fokus på helse og kultur som et samlet tilbud. Inkludert dagtlibud for eldre i Tysværtunet kulturdelen, og mange aktiviteter på kveldstid.  Arkitekt var Harald Lyslo og Staveland. Flere store malerier av tysværkunstneren Olav Nygaard er stilt ut, derav i et av rommene som i 2005 ble omdøpt til "Nygaardsalen". I 1994 åpnet utstillingen «Reisen til Amerika», som ligger vegg i vegg med biblioteket. I 1999 stod byggetrinn 2 ferdig; kafé, Tysværtunet badeanlegg, klatrevegg, idrettshall, solarium, sportssenter og møte- og undervisningslokaler.   

I 2005 ble kinosal 2 (Litlesalen) tatt i bruk, videre ble Tysvær kinos 2 saler digitalisert november 2010, med 3D i Litlesalen. Digitaliseringen førte til at kinobesøket i løpet av få år ble tredoblet og passerte 30 000 i 2016.  

Utstillingslokalet «Reisen til Amerika» ble våren 2016 ombygd til lokaler for kulturskole, lag og foreninger. I tillegg blir det utvidede lokaler nytt åpent inngangsparti til bibliotek. Interiør i biblioteket ble total rehabilitert og stod ferdig våren 2017. I 2016 ble bosenteret omorganisert til å ha korttidspasienter og  hjemmetjenester.  

Det anslås ca 300 000 besøkende i Tysværtunet kulturhus årlig. Gjennomsnittlig årlig  60 000 betalende i badeanlegg (2012-2019). I tillegg kommer  skole/barnehagebading, lag/foreninger og svømmeundervisning med om lag 20 000 besøkende. I 2016 passerte man for første gang 30 000 publikummere på Tysvær kino  og det blir solgt  ca 10 000 billetter årlig på kulturarrangement. I tillegg kommer kurs og konferanser, aktivitet i idrettshall, klatrevegg, kunstutstillinger, rundt 100 000 besøkende i bibliotek, faste øvinger med lag/foreninger, kulturskoleaktivitet m.m.

Tysværtunet kulturhus er fast spillested for Musikkselskapet Nordvegen , Riksteatret og Stavanger Symfoniorkester. Tysværtunet kulturhus er medlem av Norske kulturhus.

Saler 
Storsalen med 390 sitteplasser, kombisal, orkestergrav
Litlesalen kinosal, 74 seter

Referanser

Eksterne lenker 
 Hjemmeside

Byggverk i Tysvær
Kultur i Tysvær